C 184/18
RO
Jurnalul Oficial al Uniunii Europene
25.5.2023
Avizul Comitetului Economic și Social European pe tema „Construcțiile din lemn pentru reducerea emisiilor de CO2 în sectorul construcțiilor” (aviz exploratoriu la solicitarea președinției suedeze a Consiliului) (2023/C 184/04)
Raportor: domnul Rudolf KOLBE Coraportor: domnul Sam HÄGGLUND
Sesizare
Președinția suedeză a Consiliului, 14.11.2022
Temei juridic
Articolul 304 din Tratatul privind funcționarea Uniunii Europene
Decizia Adunării Plenare
14.12.2022
Secțiunea competentă
Secțiunea pentru transporturi, energie, infrastructură și societatea informațională
Data adoptării în secțiune
7.3.2023
Data adoptării în sesiunea plenară
22.3.2023
Sesiunea plenară nr.
577
Rezultatul votului (voturi pentru/voturi împotrivă/abți­ neri) 153/2/4
1.
Concluzii și recomandări 1.1.
Comitetul Economic și Social European (CESE) consideră că biomaterialele de construcții sunt o pârghie majoră pentru tranziția verde.
Majorarea proporției de lemn folosit în construcții, în scopul reducerii emisiilor de dioxid de carbon, trebuie să fie susținută în UE prin gestionarea activă și durabilă a pădurilor, nu împiedicată prin restricții politice. 1.2.
Ținând seama de rolul de exemplu pe care îl au autoritățile publice, CESE invită statele membre să utilizeze într-o proporție mai mare lemnul în construcția clădirilor publice, proporție care se situează sub media generală. 1.3.
CESE consideră că măsurile de sprijin ușor accesibile, oferite pentru cercetare, dezvoltare și inovare în domeniul materialelor de construcții alternative, reprezintă și pentru IMM-uri un mijloc important pentru valorificarea deplină a potențialului construcțiilor din lemn. 1.4.
CESE îndeamnă să se analizeze dacă piedicile pentru construcțiile din lemn rezultate din cerințe formale, juridice și tehnice sunt necesare pentru calitatea proiectării și reține că prin inovare trebuie să se ofere posibilitatea de adecvare la stadiul actual al tehnologiei nu numai prin respectarea normelor, ci și prin utilizarea de „soluții alternative echivalente”. 1.5.
Întrucât piedicile pentru utilizarea materialelor de construcții regenerabile rezultă și din faptul că aceste materiale sunt reglementate diferit în legislația privind construcțiile, CESE îndeamnă să se adopte măsuri în vederea armonizării, considerând că noul Bauhaus european (NBE) este un motor important în acest sens. 1.6.
CESE recomandă utilizarea consecventă a evaluării ciclului de viață pentru o analiză adecvată a durabilității de-a lungul întregului ciclu de viață al clădirilor, precum și compararea efectelor asupra mediului. 1.7.
CESE subliniază importanța existenței unor standarde minime pentru emisiile de dioxid carbon ale clădirilor pe toată durata de viață și pentru raportarea obligatorie a acestor emisii de dioxid de carbon în întregul sector al construcțiilor. 1.8.
În opinia CESE, Directiva privind performanța energetică a clădirilor (EPBD) constituie un instrument politic major pentru stabilirea unor cerințe de reducere a emisiilor de carbon pe toată durata de viață a clădirilor.
CESE invită Comisia Europeană să creeze un sistem de certificare a emisiilor de dioxid de carbon, în care să se țină pe deplin seama de rolul produselor din lemn la compensarea emisiilor.